पाएं अपने शहर की ताज़ा ख़बरें और फ्री ई-पेपरडाउनलोड करें
पंजाब के बटाला में शादी का झांसा देकर युवती को अगवा करने के आरोप में पुलिस ने 7 लोगों के खिलाफ मामला दर्ज किया है। इस संबंध में थाना कादियां की इंस्पेक्टर नरिंदर कौर ने जानकारी दी। उन्होंने बताया कि पुलिस को युवती की मां ने शिकायत दी है। शिकायत में उसने बताया कि उसकी 19 वर्षीय लड़की किसी के घर में काम करती है और वहीं पर रहती है। हर हफ्ते वह उन्हें मिलने के लिए गांव आती है।
करीब दो महीने से गांव का ही रहने वाला जोबनप्रीत सिंह उसकी लड़की को फोन करके तंग करता था। इस मामले में विरोध करने पर पंचायत में राजीनामा हो गया था। लेकिन इसके बावजूद भी वह उसकी लड़की को तंग कर रहा था। जोबनप्रीत उसे कहता है कि अगर वह उससे शादी नहीं करेगी तो वह उसे उठाकर ले जाएगा। सोमवार को उनकी लड़की अचानक गायब हो गई।
लड़की की मां ने जोबनप्रीत सिंह पर आरोप लगाया है। इसलिए पुलिस ने कार्रवाई करते हुए जोबनप्रीत सिंह और उसके साथी सतनाम सिंह, प्रभजोत सिंह, धर्म सिंह, सरबजीत कौर, मंगल सिंह और मंगल सिंह की पत्नी के खिलाफ केस दर्ज किया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn